alexandrainst/scandi-wiki huggingface dataset:
Synnøve Gill Dahl

Synnøve Gill Dahl () var ein norsk forfattar og omsetjar. Ho skreiv hovudsakleg populære eventyr om dyr for born, men ho har òg skrive bøker for vaksne. Gill Dahl  verka i tida frå andre verdskrigen og i åra etter. Ho gifta seg i 1919 med ingeniør Ragnar Dahl, og saman fekk dei fire barn.

Gill Dahl gav ut si første bok, En mors tanker i dag, i 1940. Ho debuterte som bornebokforfattar med eventyrsamlinga Vesle Marit barnepike og andre eventyr i 1943.

Bibliografi

Eventyr for born 

 1943 – Vesle Marit Barnepike og andre eventyr
 1944 – Harepus ved Solfjellet og andre eventyr
 1946 – Beveren som ville bli berømt: og andre eventyr
 1947 – En liten lundefugl: og andre eventyr
 1948 – Keiserens hvite hester: og andre eventyr
 1949 – Kattemor som vantrivdes på setra
 1950 – Kattemor hjemme igjen
 1956 – Med Kaisa på bagasjebrettet
 1961 – Farvel Ticki min sønn
 1962 – Det var en gang en skjære
 1963 – Kattemor som rømte fra setra
 1968 – Hansemann

Andre utgjevingar 
 1940 – En mors tanker i dag
 1949 – Retten til å dø og retten til å forkorte liv
 1950 – «Å drepe- eller ikke drepe»: samtalesketsj for amatørscenen

Kjelder 

Denne artikkelen bygger på «Synnøve Gill Dahl» frå ,  den 13. november 2021.  

Folk frå Trondheim
Norske forfattarar
Norske barnebokforfattarar
Eventyrforfattarar
Europameisterskapen på skeiser 1991

Europameisterskapane på skeiser 1991 for menn og for kvinner vart avvikla på Zetra-bana i Sarajevo i dåverande Jugoslavia frå fredag 18. og til sundag 20. januar. 31 menn og 22 kvinner frå 14 land deltok i meisterskapen. Deltakarane kom frå Austerrike, Finland, Frankrike, Italia, Nederland, Noreg, Polen, Romania, Sovjetunionen, Storbritannia, Sveits,  Tsjekkoslovakia, Tyskland og Ungarn. 

Noreg stilte med fire menn: Geir Karlstad, Johann Olav Koss, Ådne Søndrål, Thor Olav Tveter, og tre kvinner: Siw Sviggum, Anette Tønsberg og Else Ragni Yttredal. Koss vart europameister for fyrste gong, Karlstad kom på sjetteplass, medan Tveter og Yttredal begge vart nummer 12.

Johann Olav Koss sikra seg laurbærkransen med stor margin, fire nederlendarar kom på dei neste plassane. Koss fekk bestetid på dei to lengste distansane, medan]Leo Visser vann 1500 meter og Sovjetunionens Nikolaj Guljajev 500 meter. Gunda Kleemann, som no representerte det samla Tyskland, var suverent beste av kvinnene. Ho vann dei tre lengste distansane, Sovjetunionens Natalja Polozjkova gjekk snøggaste 500-meteren.

Skeise-EM 1991, menn 

Dato: 18./20. januar

Skeise-EM 1991, kvinner 

Dato: 18./20. januar

Kjelder

Denne artikkelen bygger på «Europese kampioenschappen schaatsen 1991» frå ,  den 13. november 2021.  
 

Lengdeløp på skeiser
Sport i 1991
Idrettstilskipingar i Jugoslavia
Hilde Diesen

Hilde Diesen () er ein norsk biletkunstnar, illustratør og forfattar. 

Ho har utdanning innan teikning og måleri frå Fachhochschule für Design i Münster i Tyskland. Diesen debuterte på Haustutstillinga i 1979. Ho har halde fleire separatutstillinger i Noreg og i Tyskland og delteke på ei rekkje kollektive utstillingar. I 2000 gav ho ut ein biografi om Hanna Winsnes. I bøkene Utrolige Drammen, Kjære Lillehammer, Dikterhus og Hytteskogen har ho markert seg med sine karakteristiske husteikningar utført i tusj og akvarell. Diesen er busett i Drammen, og er medlem av Norsk faglitterær forfatter- og oversetterforening, Buskerud Bildende Kunstnarar og Tegnerforbundet. 

Hilde Diesen var litteraturvekekunstnar under Litteraturuka i Drammen i 2009.

Bibliografi 

 Præstegården på landet, noveller av Hanna Winsnes, redigering og illustrasjon, 1989
 Kvinnelig Dannelse, anno 1830,redigering og illustrasjon, 1990
 Kjære Lillehammer, illustrasjon, 1991
 Utrolige Drammen, 1991
 Dikterhus, 1994
 Hanna Winsnes. Dagsverk og nattetanker, 2000
 Man tager Hanna Winsnes’ kokebok, 2005
 Hytteskogen, 2009
 Revolusjonens datter. Jakten på Elisabeth Sverdrups historie, 2016
 Talegaven : Fra Ragnhild Til Helen Keller. Cappelen Damm, 2021

Kjelder 

Denne artikkelen bygger på «Hilde Diesen» frå ,  den 13. november 2021.  

Kunstnarar frå Oslo
Forfattarar frå Oslo
Norske illustratørar
Cathrine Dietrichson

Anne Cathrine «Trine» Dietrichson () var ein norsk slektsforskar og forfattar.

Familie 
Cathrine Dietrichson var dotter av distriktslege og overlege Peter Wilhelm Krejdahl Dietrichson (1817-1895) og Canutta Pauline Ditlevine Due (1820-1896), syster av arkitekten Paul Due. Sjølv var ho syster av den oppdagingsreisande offiseren Oluf Dietrichson (1856-1942). I 1888 deltok Oluf på Fridtjof Nansen sin skiekspedisjon over Grønland.

Liv og virke 
Cathrine Dietrichson arva den utbreidde slektsinteressa i familien, og i 1923 vidareførte og ajourførte ho løytnant David Dietrichson sitt arbeid frå 1882 gjennom utgjevinga av Stamtavle over slekta Dietrichson med de kognatiske descendenter. Det genealogiske arbeidet heldt fram med utgjevinga av Stamtavle over den norske Bøckmanslekt 1629-1929 i 1929.

I familien fekk ho tilnamnet «alle Dietrichsoners tante Trine». I 1924 oppretta ho legatet Tante Trines Legat for Dietrichson-slekten.

Bibliografi 

 1923: Stamtavle over slekten Dietrichson med de kognatiske descendenter – utarbeidet av David Dietrichson i 1882 og videreført av Cathrine Dietrichson i 1923
 1929: Stamtavle over den norske Bøckmanslekt 1629-1929 – av Cathrine Dietrichson m. fl., i nytt opplag 1974

Kjelder 

Denne artikkelen bygger på «Cathrine Dietrichson» frå ,  den 13. november 2021.  
 oppgav desse kjeldene:
 
 

Folk frå Levanger
Norske forfattarar
Anne Gullbjørg Digranes

Anne Gullbjørg Digranes () er ein norsk filmarbeidar og forfattar, busett i Bergen.

Digranes studerte teater, drama og tv-produksjon på 1970-talet, dels ved Universitetet i Bergen, dels i Stockholm.

Ho fekk Fjernsynsteateret sin dramatikarpris 1986 for Husa langs vegen. Digranes er sentral bak nettprosjektet Film Location Hardanger, laga for å selja inn Hardangerområdet til filmskaparar i inn- og utland.

Filmografi (utval) 

 Martin (manus, 1981)
 Husa langs vegen (manus, 1984)
 Fengslende dager for Christina Berg (manus, 1988)
 Norsk oppdrettsnæring i krise? (manus/regi, 1990)
 Reise i rom og tid (manus/regi, 1990)
 Rester av et liv (manus/regi, 1991)
 Jakten på den perfekte ovalen (manus/regi, 1995)
 Fengslet i Peru, dokumentar (manus/regi, 2007)

Bibliografi 

 Hotet (Sverige) (Dramatikk)
 Kjenneteikn (Lyrikk, 1972)
 Maria – vart går du? (Sverige) (Dramatikk, 1976)
 Martin (Dramatikk, 1981)
 Husa langs vegen (Dramatikk, 1984)
 Oscar Braaten, Mo og verden, medforfattar (Dramatikk, 1985)
 Christinas historie (Dramatikk, 1986)
 Auksjonen, medforfatter (Dramatikk, 1991)
 Jakten på den perfekte ovalen (Dramatikk, 1995)

Kjelder 

Denne artikkelen bygger på «Anne Gullbjørg Digranes» frå ,  den 13. november 2021.  
 oppgav desse kjeldene:
 Presentasjon av Anne Gullbjørg Digranes i Forfattarkatalogen på Nettsidene til forfattarsentrum
 Presentasjon av Anne Gullbjørg Digranes hos Norsk filminstitutt

Bakgrunnsstoff 
 Filn Location Hardanger
 Digitaliserte bøker av Anne Gullbjørg Digranes hos Nasjonalbiblioteket

Norske forfattarar
Huddersfield Town

Huddersfield Town Association Football Club er ein fotballklubb heimehøyrande i Huddersfield i West Yorkshire i England. Klubben vart skipa 15. august 1908 og vart to år seinare medlem i Football League. Klubben spelar i blå-og-kvitstripete trøyer, kvite bukser og svarte strømper. Heimebane sidan 1994 har vore Kirklees stadion, ei bane med plass til 24 121 tilskodarar.

Huddersfield Town var i tida 1920-38 eit av storlaga i engelsk fotball. Klubben deltok i fem FA-cupfinalar og vart seks gongar nummer 1 eller 2 i ligameisterskapen. Huddersfield Town henta heim FA-cuppokalen i 1922 og sikra seg ligatrofeet i 1924, 1925 og 1926.

Kjelder

Denne artikkelen bygger på «Huddersfield Town A.F.C.» frå ,  den 13. november 2021.

Bakgrunnsstoff

Engelske fotballag
Skipingar i 1908
Huddersfield
West Yorkshie
Ingrid Dokka

Ingrid Kristin Dokka () er ein norsk skribent, filmhistorikar og regissør. 

Dokka er utdanna ved UiO, med hovudfag i medium og kommunikasjon (1993). Ho har arbeidd med film og filmdistribusjon ved Norsk filminstitutt og som filmkonsulent ved Nordnorsk filmsenter. I 2020 gjekk Dokka frå Nordnorsk filmsenter i Tromsø til Kristiansand, der ho vart leiar for Sørnorsk filmsenter. Ho er æresmedlem av Norsk filmkritikerlag og har blant anna skrive for Klassekampen og Filmtidsskriftet Z. Ho sat i juryen ved utdeling av den internasjonale filmprisen Human Rights Human Wrongs under HUMAN internasjonale dokumentarfilmfestival i 2019.

Dokka debuterte som regissør med dokumentarfilmen Line D.Pedersen - portrett av ei kvinne (1986/7). Deretter laga ho dokumentarfilmane Ingen rød løper (1989) og i samarbeid med Jan Åsmund Jakobsen og Olaf Storø Isbjørn i magen – ild i hjertet (2009). I 2015 kom filmen Hjerte i jazzen, som ho laga saman med Jørn Stenersen og Hans Morten Wærp.

Filmografi 

 1986: Line D.Pedersen-portrett av en kvinne
 1988: Ingen rød løper
 2009: Isbjørn i magen-ild i hjertet
 2015: Hjerte i jazzen

Publikasjonar 

 2001 Jeg ser alt i bilder. Norsk filminstitutt.
 2014 Signatur. Akademisk fagforlag.
 2015 Visions of Sápmi. Arthub Publisher.
 2015 100 kvinner. Museumsforlaget.
 2015 Ta det som en mann, da frue. Emila forlag.

Kjelder 

Denne artikkelen bygger på «Ingrid Dokka» frå ,  den 13. november 2021.  

Folk frå Kongsberg
Norske forfattarar
Norske filmregissørar
Marie Egland Drangsholt

Marie Egland Drangsholt () var ein norsk forfattar.

Familie 
Marie Egland Drangsholt var dotter av agent, handelsmann og samlagsbestyrar Tobias Sakarias Egeland og Anna Bentine Hansen, og skreiv seinare om slektsnamnet til Egland.

Liv og virke 
Marie Egland Drangsholt byrja før fylte 20 år å arbeida som kontorist i Farsund. Ho vart gift 4. april 1914 i Farsund med Ole Drangsholt. Fyrst då ho nærma seg femti, byrja ho å skriva romanar.

Drangsholt skreiv innanfor tradisjonen herregards- og embetsmannsromaner. Hennar fyrste roman, Dager i spenning frå 1937, handlar om ein ung og idealistisk forretningsmann frå ein konsulfamilie. I romanen På farlige veier skildrar ho blant anna den religiøse Oxfordrørsla.

Ho skreiv òg artiklar i aviser og tidsskrift med signaturen Eiram, altså førenamnet stava baklengs. Ho skreiv blant anna for fleire julehefte, og for bladet Romantikk.

Bibliografi 

 1937: Dager i spenning, roman, Norsk litteraturselskap, Oslo
 1940: På farlige veier, roman, Lutherstiftelsen, Oslo
 1945: Fra slekt til slekt, skrifter

Kjelder 

Denne artikkelen bygger på «Marie Egland Drangsholt» frå ,  den 13. november 2021.

Litteratur 
 Norsk kvinnelitteraturhistorie. Pax. 1990. s. 255. ISBN 8253014333.

Folk frå Farsund
Norske forfattarar
Mammie Duchesne-Vauvert

Maren Margrethe «Mammie» Duchesne-Vauvert () var ein norsk forfattar, lærar og omsetjar.

Familie 
Mammie Duchesne-Vauvert var dotter av handelsmannen Emil Claussen og den første kona hans Maren Margrethe Schlanbusch. Ho vart gift 12. januar 1895 i Austerrike med ingeniør Nils Duchesne-Vauvert (1868-1898). Nils Duchesne-Vauvert vart i 1895 tilsett som direktør ved ein papirfabrikk i Torda i Siebenbürgen, og døydde der i ei ulukke tre år seinare. Ekteparet var foreldre til forfattaren, journalisten, ingeniøren og flygaren Finn Duchesne de Vauvert (1895-1965). Mammie Duchesne-Vauvert vart òg kalla «Maurencie».

Liv og virke 
Mammie Duchesne-Vauvert underviste tidleg på 1900-talet i tysk i fødebyen Arendal, i tillegg til at ho arbeidde med omsetjingar, blant anna av Rosalie Koch si bok Eventyr om bjergånden Rübezahl i Riesengebirge (1900). I 1920-åra skreiv ho to bornebøker; Lille-Dora og andre fortellinger for barn (1928) og Lille-Dora reiser med farfar (1929).

Mammie Duchesne-Vauvert vart gravlagd på Kyrkjegarden til austsida i Porsgrunn.

Bibliografi 

 1928: Lille-Dora og andre fortellinger for barn, Damm
 1929: Lille-Dora reiser med farfar, Damm

Kjelder 

Denne artikkelen bygger på «Mammie Duchesne-Vauvert» frå ,  den 13. november 2021.

Litteratur 
 

Folk frå Arendal
Norske forfattarar
Anna Dyken

Anna Dyken () var ein norsk forfattar og journalist. 

Ho tok eksamen artium i 1932 og vart seinare utdanna ved Hallings journalistskule. Dyken var tilsett i reklamebyrå (1936-39) og i Aker Reguleringsvesen (1939-41), før ho jobba som frilansjournalist. I Aftenposten skreiv ho reisekildringar og petitar under pseudonymet Annik. Frå 1950-talet til 1970-talet skreiv ho bøker for ungdomsjenter, blant anna serien om Trinselire. I løpet av karrieren som forfattar vart ho tildelt to stipend frå Den norske Forleggerforening. Anna Dyken sat i Ullern Menighetsråd i perioden 1969-73 og var formann i Ullern Menighets kvinneforening i 12 år.

Bibliografi 

 Trinselire tar risken  (1957)
 Trinselire og sølskrinet (1957)
 Feriejobben (1961)
 Fødselsdagsgaven (1962)
 Travel tid for Trinselire  (1970)
 Fire til fjells med Unni 
 Trinselire og Måkøymysteriet
 Gud som har oss småbarn kjær

Kjelder 

Denne artikkelen bygger på «Anna Dyken» frå ,  den 13. november 2021.  

Norske journalistar
Norske forfattarar
Lillian Eltvik Dyrnes

Lillian Eltvik Dyrnes () er ein norsk forfattar.

Ho er frå Ulsteinvik, men har budd i Mandal og seinare i Austrheim i Hordaland.

Bibliografi 

 Det hender alltid noko, barnebok (1980)
 God morgon, menneske, noveller, Samlaget (1983)
 Ungdomshuset : eit kultursenter i Bygde-Noreg, red. Samlaget (1986)
 Mitt skip er lasta med, roman, Samlaget (1986)
 Ei reise mot velferd og velstand : Austrheim kommune 1920-2010, Bodoni (2010)
 Men eg seier hjartet, dikt, Alpha Forlag (2014)

Kjelder 

Denne artikkelen bygger på «Lillian Eltvik Dyrnes» frå ,  den 13. november 2021.

Bakgrunnsstoff 

 Presentasjon av Lillian Eltvik Dyrnes i Forfattarkatalogen på Nettsidene til forfattarsentrum

Norske forfattarar
Folk frå Ulstein
Pernille Dysthe

Pernille Dysthe () er ein norsk forfattar, pedagog og journalist.

I 2006 gav ho ut den sjølvbiografiske boka Hyper: en beretning om uro, som handlar om eit liv styrt av ADHD. Ho har òg utgjeve romanen Besettelsen (2008) og vore medforfatter på fagboka Riktig rektor (2010).

Kjelder 

Denne artikkelen bygger på «Pernille Dysthe» frå ,  den 13. november 2021.

Bakgrunnsstoff 
 Den nakne sannhet (Femina, 2006)
 Intervju i Psykisk helse
 Besettelsen.no

Norske forfattarar av erindringsbøker
Norske sakprosaforfattarar
Norske pedagogar
Norske journalistar
Folk frå Bærum
Kaja Ebbell

Karen «Kaja» Marie Ebbell () var ein norsk omsetjar, forfattar og språklærar.

Familie 
Kaja Ebbell var fødd i Grimstad som dotter av kjøpmann Jørgen Bendix Ebbell og Inger Bie. Ho vart verande ugift.

Liv og virke 
Kaja Ebbell vaks opp i fødebyen Grimstad. I 1870-åra var ho privatlærarinne i Lillesand. I 1880-åra dreiv ho ein tilsvarande praksis i Grimstad, der ho gav elevar undervising i engelsk og tysk.

Ho gjorde seg mest notert som omsetjar, og omsette fleire forteljingar og oppbyggelege verk frå engelsk til norsk. Dei mest kjende av desse var Sir Evelyns Myndling av Margaret Isabella Arden og Edith Vernons Livsgjerning.

Ebbell skreiv òg boka Et skjæbnesvangert Løfte, som ho gav ut under psevdonymet Ebba i 1887. Ho skreiv dessutan føljetongar til fleire aviser.

Ho gav òg ut ein Kristelig Kalender, med forord av presten August B. Jahnsen.

Bibliografi 

 1887: Et skjæbnesvangert Løfte, Kristiansand
 1905: Kristelig Kalender, Johs. Bjørnstads Forlag

Kjelder 

Denne artikkelen bygger på «Kaja Ebbell» frå ,  den 13. november 2021.

Litteratur 

 

Folk frå Grimstad
Norske omsetjarar
Norske forfattarar
Naomi Campbell

Naomi Elaine Campbell () er ein britisk modell, skodespelar, popartist og forfattar. Ho vart oppdaga allereie som 15-åring og var den første svarte modellen som pryda framsidene til amerikanske TIME og den franske og engelske utgåva av Vogue.

Kjelder 

Denne artikkelen bygger på «Naomi Campbell» frå ,  den 13. november 2021.

Bakgrunnsstoff 

Forfattarar frå London
Skodespelarar frå London
Engelske modellar
Ranveig Eckhoff

Ranveig Eckhoff () er ein norsk operasongar (sopran) og kulturjournalist. Den operatiske verksemda hennar har omfatta Noreg, såvel som Tyskland, Sverige og Italia.

Liv og karriere 
Eckhoff er dotter av pianisten og musikkjournalisten Erik Holtermann Eckhoff (1920–2004) og journalisten Liv Dyrhaug (1919–2011), og syster til Dagfinn Eckhoff og kunstadministratoren Audun Eckhoff.

Eckhoff fekk grunnleggjande songaropplæring i NRKs pikekor under leiinga til Marie Foss. I 1963 studerte ho med Ingeborg Vorbeck (1894–1983) og i 1965 med Gunvor Mjelva på Musikkonservatoriet i Oslo. I 1966 deltok ho i det svenske TV-programmet Hylands hörna. Samstundes gjekk ho musikklinja på Nissens Jenteskole der ho vart instruert i Bess-rolla i Porgy and Bess av den første Bess-tolkaren, Anne Brown, ei oppsetning som òg vart teken på turné til Frankrike. Frå 1969 til 1973 gjekk Eckhoff på Musikdramatiska skolan (Operahögskolan) i Stockholm. Eckhoff er den yngste som er teken opp ved skulen.  Ho tok vidare studium ved Accademia Musicale di Chigiana i Siena og Britten-Pears Center for Advanced Musical Study i England.

Ho vart kjend ved Oscarsteatern i Stockholm med nesten to hundre framføringar i hovudrolla Hanna Glawari i Den glade enka, der ho spelte med Jarl Kulle (1974–75). Debuten i heimbyen kom i 1975, før ho vart tilsett ved nasjonalteateret i Mannheim (1977). Ho var ved Teatro Sistina i Roma (1983), og var med Kåre Bjørkøy sentral ved Kirsten Flagstad-jubileet (1985) med turné til USA.

Ho arbeidde to år ved Theater Ulm (1986–88) medan ho hadde spreidde opptredenar for Drammen Teater og Den Norske Operaen (1985–88), som Mimi i La Bohème, Violetta i La traviata og tittelrolla i Anne Pedersdotter av Edvard Fliflet Bræin. Ho har òg vore ved Theater des Westens i Berlin, og i Kaiserslautern som Ifgenia (Gluck) og i Den glade enka (1994).  Sidan 2010 har ho vore skribent for The Huffington Post.

Eckhoff var tidlegare gift med fotografen Morten Krogvold (1988-1995), som ho samarbeidde med om utstillingar og bokutgjevingar, som reiseskildringa Italienske løyndomar (2002). Mellom 1968 og 1985 var ho sambuar med Thorleif Schjelderup, og medverka på hans filmproduksjonar.

Utgjevingar 

 I'll take you there (Norway Music Productions, 1986).  Verker av Edvard Grieg og Øistein Sommerfeldt, arrangert av Bjørn Kruse
 Mens månen stiger (1992).
 Bingoplassen (1992).  17 min. kortfilm av Pål Sletaune som Eckhoff koreograferte.  Prisløna.
 Ranveig Eckhoff (1994). Arie. Tiden forlag.  [Roman fra operamiljøet.  Oversatt til tysk som Sing, nachtigall, sing (Fischer, 1997)]
 Italienske Hemmeligheter (Press, 2002).  Reiseskildering.  Med fotograf Morten Krogvold.
 Sisters (2008).  Omsetjing av amerikansk romanserie av C. B. Lessman.

Kjelder 

Denne artikkelen bygger på «Ranveig Eckhoff» frå ,  den 13. november 2021.  

Folk frå Bærum
Norske forfattarar
Norske operasongarar
Anne Kari Eid

Anne Kari Eid () er ein norsk forfattar og foredragshaldar. Ho er utdanna cand.mag. frå Universitetet i Oslo.

Bibliografi 
 Personlig kvalitet, Oslo: Fortuna, 1995
 Presentasjonsteknikk. Forbered, gjennomfør og engasjer!, Oslo: Fortuna, 1996
 Personlig kvalitet. Hur du ökar ditt värde som medarbetare och som privatperson, Uppsala: Konsultförlaget, 1996

Kjelder 

Denne artikkelen bygger på «Anne Kari Eid» frå ,  den 13. november 2021.

Bakgrunnsstoff

Norske forfattarar
Anne Bancroft

Anna Maria Louisa Italiano, kjend som Anne Bancroft, () var ein amerikansk skodespelar. Ho vart fødd i Bronx i New York. Etter fleire TV-opptredenr under namnet Anne Marno vart ho beden om å endra familienamnet til spelefilmdebuten i Farlig kvinne i 1952.

I 1958 spelte Bancroft mot Henry Fonda i Broadway-oppsetninga av Two for the Seesaw, ei rolle ho vann ein Tony Award for. 

Andre store roller hadde Bancroft i Halvveis til lykken (opph. The Pumpkin Eater), 7 kvinner (opph. 7 Women) og Manndomsprøven (opph. The Graduate), der ho spelte Mrs. Robinson mot Dustin Hoffman i rolla som Benjamin Braddock.

I 1964 gifta Bancroft seg med Mel Brooks, og dei vart verande gifte fram til ho døydde. Saman fekk dei ein son, Maximillian.

Bancroft var nominert til Oscar for beste kvinnelege hovudrolle fem gonger, og vann i 1963 prisen for rolletolkinga si i The Miracle Worker. Ho har fått ei stjerne på Hollywood Walk of Fame.

Filmografi (utval) 

 1952 – Farlig kvinne
 1954 – Demetrius and the Gladiators
 1957 – The Girl in Black Stockings
 1967 – Manndomsprøven
 1972 – Den unge eventyrer
 1976 – Lipstick
 1976 – Silent Movie
 1980 – Elefantmannen
 1983 – To Be or Not to Be
 1993 – Under kniven
 1997 – G.I. Jane

Kjelder 

Denne artikkelen bygger på «Anne Bancroft» frå ,  den 13. november 2021.

Bakgrunsstoff 

Hollywood Walk of Fame
Tony Award-vinnarar
Emmy-vinnarar
Folk frå New York City
USA-amerikanske skodespelarar
Camilla Juell Eide

Camilla Johanne Juell Åtte () er ein norsk forfattar og lyrikar.

Ho vart, som hovudfagsstudent i medievitskap i 1992, oppteken av saka om Fredrik Fasting Torgersen, og gav seinare ut boka Aldri mer slippes løs... om han.

Bibliografi 

 Svømme mot havets inngang, lyrikk, Gyldendal (1997)
 Aldri mer slippes løs..., historien om Fredrik Fasting Torgersen, sakprosa, Pax (1999)

Kjelder 

Denne artikkelen bygger på «Camilla Juell Eide» frå ,  den 13. november 2021.

Bakgrunnsstoff 
 Presentasjon av Camilla Juell Åtte i Forfattarkatalogen på Nettsidene til forfattarsentrum

Norske forfattarar
Åshild Eidem

Åshild Eidem () er ein norsk journalist, fotograf og forfattar.

Ho har bachelorgrad i journalistikk frå Høgskulen i Bodø, og har studert journalistikk, sosiologi, kultur og kommunikasjon ved Universitetet i Oslo 2002–2005, deretter internasjonale studiar same stad. Ho har studert internasjonal politikk, arabisk og hebraisk ved Det hebraiske universitetet i Jerusalem.

Eidem har budd i Skien, i Jerusalem, i Gaza og i Teheran. Ho byrja pressekarrieren sin som sommarvikar i Porsgrunns Dagblad som 20-åring, og var fotograf, fotosjef, redaksjonsleiar og kulturredaktør i studentavisa Universitas i Oslo. Ho har skrive for Varden, Dagens Næringsliv, Morgonbladet, Aftenposten og portugisiske Expresso.

I si fyrste bok Spillet om Gaza presenterer ho fire personar frå Gaza - ein tunnelsmuglar, ein aktivist, ein militant leiar og ei profilert Hamas-kvinne. 

Eidem vart kåra som Årets frilansar 2013 av NJ-juryen til frilansjournalistane.

I 2017 arbeidde Eidem som kommunikasjonsrådgjevar for Norges institusjon for menneskerettigheter.

Bibliografi 

 Spillet om Gaza, dokumentar og historie, Cappelen Damm (2013)
 Arven etter far, av Laila Bokhari i samarbeid med Åshild Eidem, sakprosa, Gyldendal (2015)

Kjelder 

Denne artikkelen bygger på «Åshild Eidem» frå ,  den 13. november 2021.

Bakgrunnsstoff 
 Presentasjon av Åshild Eidem i Forfattarkatalogen på Nettsidene til forfattarsentrum

Norske journalistar
Norske forfattarar
Diez

Diez er ein by og ein kommune nordaust i delstaten Rheinland-Pfalz i Tyskland med 110 000 ibuarar. Byen ligg ved elva Lahn, ei 50 km aust om Koblenz.

Eit slott frå 1000-talet dominerar gamlebyen.

Kjelder

Denne artikkelen bygger på «Diez» frå ,  den 13. november 2021.  
 

Byar i Rheinland-Pfalz